VILNIAUS UNIVERSITETO LIGONINĖ SANTAROS KLINIKOS

SPECIALIOSIOS PIRKIMO SĄLYGOS

**Apsaugos priemonės (apklotų rinkiniai chirurgijai ir kitos priemonės)**

**vaikų chirurgijai (Nr. 9908)**

1. VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą numato įsigyti apsaugos priemones (apklotų rinkinius chirurgijai ir kitas priemones) vaikų chirurgijai (toliau - prekė).

2. PO vykdo pirkimą tarptautinio atviro konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti perkančiosios organizacijos atstovas Jolanta Biekšienė, vyriausioji viešųjų pirkimų specialistė, tel. +370 5 250 1772, faksas +370 5 236 5111, el. pašto adresas: [jolanta.bieksiene@santa.lt](mailto:jolanta.bieksiene@santa.lt).

5. Pirkimo objektas yra apsaugos priemonės (apklotų rinkiniai chirurgijai ir kitos priemonės) vaikų chirurgijai. Reikalavimai pirkimo objektui nustatyti SPS 1 priede „Techninė specifikacija“ (toliau – TS).

6. Pirkimas skaidomas į 10 pirkimo dalių.

7. Reikalavimai pirkimo objektui nurodyti SPS 1 priede „Techninė specifikacija“ ir SPS 2 priede „Sutarties specialiosios ir bendrosios sąlygos“ (toliau – Sutartis) projekte.

8. Tiekėjo įsipareigojimų įvykdymo vieta yra VšĮ Vilniaus universiteto ligoninės Santaros klinikos, adresu Santariškių g. 4, Vilnius.

9. EBVPD pildomas pagal SPS 3 priede pateiktą failą/šabloną, atsisiuntus ir įkėlus į Viešųjų pirkimų tarnybos interneto svetainę <https://ebvpd.eviesiejipirkimai.lt/espd-web/>. Užpildytas EBVPD šablonas, atsisiųstas bei pasirašytas, turi būti pateiktas Tiekėjo pasiūlyme.

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3 sk.

11. Tiekėjas, dalyvaujantis pirkime, turi atitikti kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų. NETAIKOMA.

12. Kitų atrankos reikalavimų tiekėjams nenustatoma.

13. Pasiūlymo galiojimo užtikrinimas nereikalaujamas.

14. Pirkime kaip prekių egzistavimo bei kokybės charakteristikų įrodymo iki pasiūlymo pateikimo termino yra prašoma pateikti pirkimo objekto pavyzdžius ne mažiau kaip po 2 vnt. sterilių rinkinių [nurodyta SPS 1 priede „Techninė specifikacija“]. Pavyzdžius reikia pateikti ne anksčiau kaip likus 5 darbo dienoms iki CVP IS priemonėmis paskelbtame skelbime nustatyto pasiūlymų pateikimo termino. Pavyzdžių pateikimo terminas nebus pratęstas ir vėliau pateikti pavyzdžiai nebus priimami.

Prekių pavyzdžiai bus vertinami ekspertų, taip pat laimėjusio tiekėjo, su kuriuo bus sudaryta pirkimo sutartis, pavyzdžiai būti naudojami kaip etalonai, priimant pagal pirkimo sutartį tiekiamas prekes, ir gali būti negrąžinami, todėl pavyzdžiai turi būti nemokami ir pateikti kartu su prekių perdavimą įrodančiu dokumentu rašte nurodytu adresu nurodytam asmeniui. Ant pavyzdžio turi būti nurodyta kuriai pirkimo daliai pavyzdžiai teikiami. Pavyzdžius pristatyti į Viešųjų pirkimų skyrių (Santariškių g. 4, Vilniuje), B 475 kab. arba B 466 kab. Jolantai Biekšienei (tel. (+370 5 250 1772) arba Danutei Baubinienei (tel. (+370 5 250 1410) (darbo laikas 7.00 - 15.30 val., pietų pertrauka 11.00 - 11.30 val., konkretų laiką prašau suderinti iš anksto telefonu).

Nepateikus prekių pavyzdžių, pasiūlymas bus atmetamas. PO turi teisę atmesti tiekėjo pasiūlymą, jeigu tikrindama prekių pavyzdžius nustato, kad tiekėjo siūlomos prekės neatitinka techninės specifikacijos reikalavimų ir/arba kelia riziką PO atliekamų procedūrų saugumui. PO yra viena didžiausių ligoninių Lietuvoje, teikianti aukščiausio tretinio lygio specializuotas asmens sveikatos priežiūros paslaugas, kurioje atliekamos itin sudėtingos operacijos/procedūros. Atsižvelgiant į tai, PO privalo užtikrinti teikiamų medicinos paslaugų kokybę bei pacientų saugumą, todėl perkamos priemonės privalo atitikti tiek techninės specifikacijos reikalavimus, tiek ir tokių priemonių notifikuotų įstaigų nustatytus kokybinius reikalavimus, atitinkančius PO poreikį (kaip pvz., dėl nekokybiškų priemonių negali būti traumuojami paciento audiniai (t. y. negali būti teikiamos nekokybiškos, nesaugios medicinos paslaugos)).

15. PO atsako į CVP IS prašymą dėl pirkimo dokumentų, jei prašymas yra pateiktas likus 9 kalendorinėms dienoms iki pasiūlymų pateikimo termino pabaigos.

16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 6 kalendorinėms dienoms iki pasiūlymų pateikimo termino pabaigos, jei jų paprašyta laiku.

17. PO rengti susitikimų su tiekėjais neketina.

18. Perkančioji organizacija ekonomiškai naudingiausią pasiūlymą išrenka pagal mažiausią pirkimo dalies kainą. Maksimali pasiūlymo (vertinamoji) kaina (su PVM), kurią viršijus pasiūlymas bus atmestas dėl per didelės, PO nepriimtinos kainos (BPS 13.1.5 p. nuostata), yra nurodyta SPS 1 priede „Techninė specifikacija“. Atmesdama pasiūlymus dėl per didelės pasiūlymo kainos, perkančioji organizacija vertins galutines pasiūlymų kainas su visais mokesčiai, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises).

Tais atvejais, kai tiekėjas teikia pasiūlymą ir taiko kitokį nei perkančiosios organizacijos suplanuotas PVM tarifas, tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių taikomas jo pasirinktas PVM tarifas.

19. Elektroninis aukcionas pirkime nebus rengiamas.

20. Tiekėjo pasiūlymo forma pateikta SPS 4 priede “Pasiūlymo forma”.

21. Sutarčiai taikomos fiksuoto įkainio kainodaros taisyklės (sutartyje nustatyti fiksuoti prekių įkainiai ir preliminarūs kiekiai).

22. Pirkti šias prekes per CPO nėra galimybės, nes priemonių, atitinkančių PO TS nustatytus reikalavimus nėra.

23. Vykdomas **žaliasis pirkimas.** Sutarties vykdymo metu tiekėjas turi laikytis aplinkos apsaugos kriterijų, taikomų prekės pakuotei, sutarties vykdymo metu perkančioji organizacija turi teisę reikalauti tiekėjo pateikti dokumentus, įrodančius atitikimą aplinkos apsaugos kriterijams (*nurodyta SPS 2 priede „Prekių sutarties specialiosios ir bendrosios sąlygos“, 13 dalyje*).

24. Sutartis bus pasirašoma kvalifikuotais elektroniniais parašais.

25. Dėl šio pirkimo 2025-05-09 buvo paskelbta rinkos konsultacija (toliau – RK) CVP IS pirkimo ID 2608806 – <https://viesiejipirkimai.lt/epps/pmc/viewPmc.do?resourceId=2608806>. Iki nustatyto termino - 2025-05-19 08:00 val. buvo gautas 1 dalyvio atsakymas, kuris pastabų/pasiūlymų pateiktai techninei specifikacijai ir dėl planuojamų kainų neturėjo.

Atkreiptinas dėmesys, kad tiekėjas, teikęs pastabas dėl pirkimo sąlygų yra laikomas padėjusiu pasirengti pirkimui ir privalo tai deklaruoti EBVPD (III d. C13 p.).

SPS priedai:

1. „Techninė specifikacija“.

2. „Sutarties specialiosios ir bendrosios sąlygos“ projektas.

3. „EBVPD failas/šablonas“.

4. „Pasiūlymo forma”.